Alice Robinson

Alice Robinson (s. 1. joulukuuta 2001) on uusiseelantilainen alppihiihtäjä. Hänen seuransa on Queenstown Alpine Ski Club. Hänen paras lajinsa on suurpujottelu, jossa hän on saavuttanut MM-hopeaa. Kaikki lajit huomioiden voittanut  seitsemän maailmancupin osakilpailua ja sijoittunut kaikkiaan 23 kertaa kolmen parhaan joukkoon.

Robinson osallistui vuoden 2018 talviolympialaisiin. Hän sijoittui suurpujottelussa 35:nneksi ja keskeytti pujottelussa. Åren MM-kilpailuissa 2019 hän oli suurpujottelussa seitsemästoista. Vuoden 2021 Cortina d’Ampezzon MM-kilpailuissa Robinson sijoittui suurpujottelussa neljänneksi. Pekingin olympialaisissa 2022 hän sijoittui suurpujottelussa 22:nneksi ja syöksylaskussa 25:nneksi. Courchevelin / Méribelin MM-kilpailuissa 2023 hän oli supersuurpujottelussa seitsemäs ja suurpujottelussa viidestoista. Saalbach-Hinterglemmin MM-kilpailuissa 2025 hän saavutti hopeaa suurpujottelussa ja sjoittui supersuurpujottelussa 11:nneksi. Milanon ja Cortinan olympialaisissa 2026 hän oli suurpujottelussa ja supersuurpujottelussa kahdeksas.

Maailmancupissa Robinson esiintyi ensimmäisen kerran tammikuussa 2018 Kranjska Gorassa. Ensimmäiset maailmancupin pisteensä hän sai oltuaan Špindlerův Mlýnin suurpujottelussa kuudestoista maaliskuussa 2019. Ensimmäisen palkintokorokesijoituksensa hän saavutti Soldeussa maaliskuussa 2019 oltuaan suurpujottelussa toinen. Ensimmäisen maailmancupin voittonsa hän saavutti kauden 2019–2020 avanneessa Söldenin suurpujottelussa. Toiseen maailmancupin voittoon Robinson laski helmikuussa 2020 Kranjska Gorassa. Suurpujottelucupissa hän sijoittui viidenneksi. Kaudella 2020–2021 Robinson sijoittui toiseksi Jasnán suurpujottelussa ja voitti Lenzerheiden suurpujottelun.

Maailmancupkaudella 2021–2022 Robinson sijoittui yksittäisissä osakilpailuissa parhaimmillaan neljänneksi ja kaudella 2022–2023 parhaimmillaan seitsemänneksi. Kaudella 2023–2024 hän ylsi toiseksi Killingtonissa, kolmanneksi Jasnassa sekä toiseksi Kronplatzissa, Soldeussa ja Saalbach-Hinterglemmissä, kaikki suurpujottelussa. Suurpujottelucupissa hän oli neljäs. Kaudella 2024–2025 hän sijoittui suurpujottelussa Söldenissä toiseksi sekä Semmeringissä ja Kranjska Gorassa kolmanneksi, kunnes hän tammikuussa ylsi Kronplatzissa voittoon ensi kertaa lähes neljään vuoteen. Kauden jatkuessa hän sijoittui suurpujottelussa toiseksi Sestrieren ensimmäisessä ja kolmanneksi jälkimmäisessä kilpailussa sekä toiseksi Åressa. Suurpujottelucupin pisteissä hän oli toinen ja maailmancupin kokonaiskilpailussa seitsemäs. Kaudella 2025–2026 Robinson voitti Copper Mountainin suurpujottelun ja  Tremblantin ensimmäisen suurpujottelun sekä sijoittui Tremblantin jälkimmäisessä suurpujottelussa kolmanneksi. Joulukuussa hän voitti ensi kertaa maailmancupin osakilpailun jossain muussa lajissa kuin suurpujottelussa, kun hän oli Sankt Moritzin supersuurpujottelukilpailun nopein. Hän sijoittui toiseksi Val d'Iseren supersuurpujottelussa. Hän sijoittui toiseksi Soldeun ensimmäisessä supersuurpujottelussa.

Nuorten MM-kilpailuissa 2018 Davosissa Robinson laski ulos sekä pujottelussa että suurpujottelussa. Vuoden 2019 kilpailussa Val di Fassassa hän voitti maailmanmestaruuden suurpujottelussa, oli supersuurpujottelussa 15:s ja keskeytti alppiyhdistetyssä.

 Maailmancupin osakilpailuvoitot 
 Päivämäärä Paikka Laji 26. lokakuuta 2019   Sölden  Suurpujottelu 15. helmikuuta 2020   Kranjska Gora  Suurpujottelu 21. maaliskuuta 2021   Lenzerheide  Suurpujottelu 21. tammikuuta 2025   Kronplatz  Suurpujottelu 29. marraskuuta 2025   Copper Mountain  Suurpujottelu 6. joulukuuta 2025   Tremblant  Suurpujottelu 14. joulukuuta 2025   Sankt Moritz  Supersuurpujottelu

 Lähteet 

Luokka:Uusiseelantilaiset alppihiihtäjät
Luokka:Vuonna 2001 syntyneet
Luokka:Elävät henkilöt